王炎
和汪诚之韵
昏昏未必晦，昭昭未必明。
浑浑未必浊，漻漻未必清。
吾道本自贵，国爵亦可并。
所以鲁素王，但欲比老彭。
嗟予久敛退，用志难峥嵘。
吾友暂蟠蛰，侧耳春雷辍。
韫椟足足岂刖，找鼎肩不頳。
鼓行当擅场，敌者谁为勍。
伫看庆多马，为彼酌兕觥。
下视俗子陋，未识仁者荣。
譬如黄流污，宁涴皎月晶。
相期在无到，所急非小成。
颇恨会遇疏，未免鄙吝生。
大篇何舂容，雅思真和平。
知君培其根，许我撷其菁。
虚静能养心，笃实可存诚。
此理君得之，底里期再倾。